622 XIII. REND. ÉNEKLŐK. 



131. NEM: 



SAUKxVM YÚS SÁRMÁNY. 



GALCARIUS Dechst. 1802. 



Csőre, a többi sármányéhoz hasonlítva, aránylag nyúlánkabb, kisebb, 

 pintyszerű, a szájpadláson lévő bütyök fejletlen, a kávák élei egyene- 

 sebbek. Hátulsó karmuk hosszú, nem igen hajlott. 



A HÓSÁRMÁNY. 



Calcarius nivalis (L.) Í7.'>S. 



[Emberiza nivalis L. — Hortulaniis nivalis Briss. — Eniberiza mustelina, 

 montana Gm. — Emb. glaciális Lath. — Plectrophanes nivalis Mey. — Passerina 

 nivalis ViEiLL. — Plectrophenax nivalis Stejn.] 



Jeyyei: valamivel nagyobb, mint a házi veréb; nálunk csak télen 

 s ez évszaknak megfelelő tollazatú példányokban kerül. Főszíne fehér; 

 felül a lejen, nyakon, farcsíkon rozsdás árnyalatú ; háta szürkés, rozs- 

 dásba hajló és fekete -fehéres tarka; mellén némi rozsdás árnyalat; 

 szárnyán nagy fehér folt; szárny és farktollak barnásfeketék és fehérek; 

 csőre sárga, hegyén sötétebb ; lábai feketék ; szemei sötétbarnák. Nyáron 

 a hát, evezők, fark középső tollai feketék, a külsők túlnyomóan fehérek, 

 az evezők is ily színűén szegettek, egyébb testrészei fehérek, csőre fekete. 

 Mértéke: H. 15—16-5; Sz. 9-8— 105; F. 5-8— 64; L. i2— 2-2; 

 a. 1—1-2 cm. 



, Ez a madár a legmagasabb északi tájakig nyomul, a Farok szige- 

 tein, Izlandon, Grönlandon, Európa, Ázsia és Észak-Amerika sarki tájain 

 honos. Nansen 1894-ben július 21-én a 81°?' é. szél. alatt a jégáramlat 

 közt, az új -szibériai szigetektől északnyugatra, észlelt egy darabot, s 

 Feilden a Grinnel-földön 82°33' é. szél. alatt fészkelve találta. Skan- 

 dinávia legészakibb részein a magas hegységekben találkoztam vele 

 leginkább. Közép-Európát télen szokta meglátogatni s ilyenkor némely 

 években hazánkban is több helyen, kisebb csapatokban, sármányok közé 

 elegyedve, előkerül. Újabb időben — mióta megfigyelőink száma meg- 

 szaporodott s így a madárvilág nagyobb figyelemben részesül — kisült, 

 hogy korántsem valami nagy ritkaság, sőt majdnem évente mutatkozik 

 hol Erdélyben, hol Felső-Magyarországban, sőt több vidéken egyszerre is. 



